《放翁有五更读书示子诗予亦次韵》
宋代·宋庆之

秋风蟋蟀床下鸣，茅茨耿耿秋灯明。
老夫掩卷发深喟，起视河汉初参横。
世人饮食几知味，眼底古今复泾渭。
藩篱是笔屋是书，风叶尘埃力空费。
六籍在天日月存，我亦收拾还本根。
此事儿辈未可论，纷纷场屋争作元。

作者简介：温州永嘉人，字元积，一字希仁。度宗咸淳进士。监庆元府盐仓，辟浙东幕，未及引见而卒。有《饮冰诗集》。